Akryl kan tage skade af rengøring med sprit, rensebenzin eller hårde børster, som ridser akrylen. Akryl rengøres derfor bedst med vand, ganske almindelig opvaskemiddel og en ren, blød klud, som ikke laver ridser i akrylens overflade. Akryl kan også sprayes med glasrens (uden sprit og alkohol) og tørres over med en blød klud. Vær opmærksom på, at megen mekanisk slid med klud eller andre genstande mod akryl kan give små ridser og med tiden gøre den blanke akryls overflade mat.